OMAVALVONTASUUNNITELMA

**Wanhalandian Koti Oy**

***”Katson sinua pitkään Pieni ystäväin. On asioita, jotka ovat tapahtuneet jättäen jälkiä sydämeesi, on myös niitä asioita, joista voit unelmoida, sittenkin. Kertomattakin sen voi kokea, kuinka Hyvän kasvu mahdollistuu hoivalla, huolenpidolla ja Rakkaudella. Hyvän jälki syntyy sydämeen pienin askelein silloin, kun on Koti, jossa on lupa olla sellainen lapsi kuin on, Ainutkertainen ihminen, kulkien omaa polkua, omassa tahdissaan. Jättäen jäljet niihin pieniinkin askeliin, jossa jokainen askel on elämisen arvoinen”***

***Kuva, joka sisältää kohteen pilvi, taivas, piha-, lumi

Kuvaus luotu automaattisesti***

***Wanhalandian Koti Oy***

***Vanhalantie 72***

***16730 Kutajärvi***

***hakalaira@icloud.com***

1.Palvelutuottajaa, palveluyksikköä ja toimintaa koskevat tiedot

[1.1 Palvelutuottajaa koskevat perustiedot 3](#_Toc187944034)

1.2 Palveluyksikön perustiedot 3

1.3 Palvelut ja toiminta-ajatus 4

1.4 Toiminta-arvot ja periaatteet 5

2**.** Omavalvontasuunnitelman laatiminen, julkaiseminen sekä vastuunjako

3. Palveluyksikön omavalvonnan toteuttaminen ja menettelytavat

[3.1 Palvelujen jatkuvuuden, turvallisuuden ja laadun varmistaminen 8](#_Toc187944037)

3.2 Asiakastyöhön osallistuvan perhekotivanhempien koulutus ja taustat 8

4. Yhdenvertaisuuden, osallisuuden, asiakkaan aseman ja oikeuksien varmistaminen

4.1 Palvelutarpeen arviointi ja asiakassuunnitelmat 9

4.2 Lapsen kohtelu ja itsemääräämisoikeus 10

4.3 Lapsen oikeusturva 11

4.4 Lapsen osallisuus 11

4.5 Monialainen yhteistyö eri viranomaisten kanssa 12

5. Palvelun sisällön omavalvonta

5.1 Kasvun, kehityksen ja kuntoutuksen turvaaminen 12

5.2 Ravitsemus ja hygieniakäytännöt 13

5.3 Pyykki- ja vaatehuolto 14

5.4 Perhekodin tilat ja piha 14

5.5 Terveyden- ja sairaudenhoito sekä hammashoito 15

5.6 Lääkehoito 15

6. Havaittujen puutteiden, epäkohtien käsittely sekä toiminnan kehittäminen

6.1 Asiakasturvallisuus ja asiakirjat 15

6.2 Terveydensuojelulain ja pelastuslain mukainen omavalvonta 16

6.3 Riskien hallinta ja epäkohtien tunnistaminen 17

6.4 Riskien hallinnan korjaavat toimenpiteet 17

7. Valmius- ja jatkuvuudenhallinta

7.1 Valmius- ja jatkuvuudenhallintasuunnitelma 18

7.2 Lääkinnälliset laitteet, huolto ja turvallisuus 21

8. Palautetiedon hankkiminen ja huomioiminen toiminnan kehittämisessä 22

Liite. päivitetyn omavalvontasuunnitelman muutokset

**1. Palveluntuottajaa, palveluyksikköä ja toimintaa koskevat tiedot**

**1.1 Palveluntuottajaa koskevat perustiedot**

* + Perustiedot: Wanhalandian Koti Oy
  + Y-tunnus 3363735–8
  + Soteri-tunnus ESAVIS/2076/2024/AVI Etelä-Suomi. Lupa saatu 29.5.2024.
  + Palveluntuottajan osoite: Vanhalantie 72 16730 Kutajärvi.

## **1.2 Palveluyksikön perustiedot**

* + Wanhalandian Koti Oy
  + Vanhalantie 72, 16730 Kutajärvi
  + Palveluyksikön valvontalain 10 §:n 4 momentin mukainen vastuuhenkilö/perhekotivanhempi on Ira Hakala. Puh. 040-7029716/ [Hakalaira@icloud.com](mailto:Hakalaira@icloud.com)
  + Palveluyksikön perhekotivanhempi Jussi Hakala. Puh. [0407666453/hakalajussi@icloud.com](mailto:0407666453/hakalajussi@icloud.com)

Wanhalandian Koti työpuhelin/ 0447272774 ja email [Wanhalandiankoti@icloud.com](mailto:Wanhalandiankoti@icloud.com)

Omavalvontasuunnitelma päivitetään tarvittaessa, vähintään kerran vuodessa. Omavalvontasuunnitelma on päivitetty 29.7.2025 ja se julkaistaan Wanhalandian Kodin verkkosivuilla sekä Socfinderissa.

Verkkosivut: [Wanhalandian Koti Oy](https://www.wanhalandian-koti-oy.com/)

## **1.3 Palvelut, toiminta-ajatus**

Palveluyksikön toiminta-ajatuksena on tarjota kodinomaista sijaishuoltoa alle 18-vuotiaille lapsille ja nuorille. Perhekotimme sijaitsee turvallisessa, idyllisessä maalaisympäristössä. Perhekodin omakotitalo on toiminut jo ennen perhekotia 20 vuoden ajan perheemme kotina, jossa on asunut useita kymmeniä lapsia, niin pitkä- kuin lyhytaikaisesti sijoitettuja lapsia ja nuoria. Lisäksi olemme toimineet useille kymmenille lapsille tukiperheenä.

Olemme olleet myös kehitysvammaisten lasten omaishoidon tuen lomittajina sekä Pelastakaa Lapset ry:n kesälomakotina. Lyhytaikaisena sijaisperheenä ollessamme meillä asui teini-ikäisiä lapsia kriisisijoituksena sekä myös vastasyntyneitä. Jokainen lapsi on jättänyt kauniin jäljen elämäämme. Jokaisesta lapsesta kenen vierellä olemme saaneet kulkea lyhyen tai pidemmän aikaa, olemme kiitollisia. Perhekodissa on vahva osaaminen erityislapsista, neurologisista ja psyykkisistä haasteista, moninaisista kasautuneista perheiden haastavista tilanteista, traumoista sekä niiden kohtaamisesta. Myös kokemusta maahanmuuttajataustan omaavista lapsista sekä meillä on asunut eri kieltä puhuvia lapsia. Tällöin tulkkipalvelut ovat tärkeä osa sijoitettujen lasten tukena asioiden hoitamisessa.

Kodissamme on kasvanut myös 3 biologista lastamme. Wanhalandian Kodissa asuu tällä hetkellä perhekodin äiti Ira sekä perhekodin isä Jussi sekä 13- vuotias perheemme poika. Jo kotoa pois muuttaneet biologiset lapsemme ovat hyvin läheisiä kanssamme ja he ovat tärkeä osa Wanhalandian Kodin arkea. Wanhalandian Koti on yhteinen koti meille kaikille, sijaisvanhemmille, sijoitetuille lapsille sekä biologisille lapsillemme. Sijoitetuilla lapsilla on mahdollisuus eheytyä ja saada korjaavia sekä korvaavia kokemuksia sekä elää tavallista arkea, joka on monesti suurin kuntouttava tekijä sijoitetun lapsen kohdalla.

Wanhalandian Koti on kauan haaveiltu asia, jossa ajatus sen perustamisesta vahvistui vuosien ammattitaidon, työn ja kokemuksen kautta. Joten toiminnan muuttaminen sijaisperheestä ammatilliseksi perhekodiksi tuntui hyvin luontevalta, sillä olimmehan jo toimineet vuosia sijaisvanhempina useille kymmenille lapsille näiden 20 vuoden aikana.

Wanhalandian Koti Oy on aloitettu v. 2024. Ira haaveili perhekodista jo nuorena, tai ylipäätään sijaisperheeksi ryhtymisestä. Ajatus tästä vahvistui Iran läheisen vuosia kestäneen sairauden aikana. Ira ymmärsi jo nuorena, kuinka elämän hauraus oli läsnä lähes hänen koko lapsuutensa, mutta elämän voimavarat nousevat silloin kannatteleviksi tekijöiksi, kun menettää jotain tärkeää.

Elämä on kaunis ja arvokas lahja, jossa jokaisella hetkellä on merkitys ja voimme itse valita, miten suhtaudumme asioihin. Voimme oppia käsittelemään vaikeita asioita, tunteita sekä löytämään pienien arjen asioiden kautta elämään merkityksellisyyttä sekä onnea ja iloa hetkiin. Kun on kokenut itse menetyksen, ja selviytynyt vaikeista hetkistä, niin on helpompaa myös tukea, ymmärtää ja olla sensitiivinen sijoitetun lapsen kohtaamissa menetyksissä ja suruissa. Perhekodissa ymmärretään tunnetyöskentelyn merkitys sijoitettujen lasten kohdalla. Kaikki tunteet ovat sallittuja ja asioista on tärkeää keskustella.

**1.4 Toiminta-arvot ja periaatteet**

Perhekodin arvoista ja kasvatusmenetelmistä tärkein on lapsen saada elää mahdollisimman tavallista ja turvallista arkea. Jokainen lapsi on ainutkertainen ja jokainen lapsi hyväksytään juuri sellaisena kuin hän on, riippumatta iästä, kansallisuudesta tai uskonnosta, sukupuolesta tai kulttuurista. Jokaisella lapsella on menneisyys, taustansa, läheiset sekä omat henkilökohtaiset pelot, menetykset, surut, vahvuudet, toiveet ja ilon aiheet. Läsnäolo ja sensitiivisyys kohtaamisissa on tärkeää.

Perhekodin tärkeimpinä arvoina pidämme

***\*turvallisuuden tunne***

***\*yksilöllisyys, ainutkertaisuus***

***\*lapsen vahvuuksien tukeminen***

***\*oikeus tulla kuulluksi***

***\*lapsen osallisuus***

Kasvatustyössä ajattelemme, että läsnä oleva aikuinen voi tarjota kiintymyskeskeistä hoivaa ja turvaa. Kiintymyssuhteen kautta on mahdollisuus oppia, kasvaa, eheytyä sekä löytää oma paikkansa kodissa. Ymmärrämme myös, että monille sijoitetuille lapsille on vaikeaa asettua tai kiinnittyä perhekotiin. Se on ihan luonnollista ja se voi viedä aikaa. Dialogisen vuorovaikutuksen, tutustumisen ja luottamuksen saamisen kautta voimme kuitenkin harjoitella lasten kanssa turvallista ja tasapainoista arkea, totutella perhekodin tapoihin sekä uuteen ympäristöön. Luoda yhdessä käytäntöjä, jotka tukevat lapsen kuntoutusta ja niin, että lapsella on turvallinen ja hyvä olla sekä elää perhekodissa.

Perhekodissa pidämme tärkeänä sitä, että lapsi kokee olevansa samanarvoinen ja hänen elämänsä olisi merkityksellistä. Positiivisten, pienienkin asioiden vahvistamisen kautta sekä tasavertaisuuteen perustuvan aikuisjohtoisen, mutta lapsilähtöisen kasvatuksen kautta on mahdollisuus hyvään kasvuun ja kehitykseen sekä turvalliseen arkeen. Tarkoituksena on myös saada lapsi kokemaan olonsa niin turvalliseksi ja hyväksi kotonamme, kuin se vain mahdollistuu.

Jokaisella lapsella ja nuorella on omat vahvuutensa, joita pyrimme toiminnassamme huomioimaan ja tukemaan arjessa, kuten harrastusten sekä toiminnan kautta. Lapselle leikki on myös tärkeä osa kuntoutusta.

Strukturoitu arki on kannattelevaa huostaanotetun lapsen eheytymisessä, sillä asioiden toistaminen, säännölliset ruoka-ajat ja arjen ennakointi tuo turvallisuuden tunnetta ja jatkuvuutta arkeen.

Jokaisella lapsella on oikeus tulla kuulluksi, osallistua, kertoa mielipiteensä sekä saada ikä- ja kehitystasonsa mukaista hoivaa, huolenpitoa, tukea ja ohjausta arkielämäänsä.

Arkilähtöinen elämä on turvallista, jossa saa luottamusta rakennettua turvallisiin aikuisiin. Tasapainoinen virikkeellinen kasvuympäristö, kodinomaisuus ovat pienimuotoisen perhekodin vahvuuksia, jossa on aikaa kohdata lapsi ainutkertaisena yksilönä.

Toiminnassa on luontaisesti mukana moniammatillinen verkosto yhteistyössä kanssamme. Näitä ovat erilaiset kasvatuskumppanit, joihin kuuluu sijoitettujen lasten läheisverkosto, sosiaalityöntekijät, koulu, päiväkoti, terapeutit ja hoitokontaktit. Toiminnassamme olemme lämpöisiä, mutta rajat asettavia kasvattajia, jossa koemme tärkeäksi sen, että lapsi tulee kohdelluksi tasavertaisesti muiden perheenjäsenten kesken, tuntee olonsa hyväksytyksi ja kuuluvansa joukkoon.

Yhteisöllisyyttä luomme yhteisellä tekemisellä, kuten retket ja yhteinen ulkoilu. Nämä vahvistavat sosiaalisia taitoja, joita myöhemmin elämässä tarvitaan kodin ulkopuolella. Toimintamme on tavoitteellista, jossa opetellaan elämän perusasioita, kuten kunnioittavaa käytöstä toisia kohtaan, niin perhekodissa kuin myös kodin ulkopuolella. Perhekodissa harjoitellaan puhumaan asioista, tunteista sekä pyritään avoimuuteen, rehellisyyteen sekä opetellaan luottamusta. Myös riitatilanteiden selvittämistä harjoitellaan selvittämällä asiat puhumalla, sekä opetellaan pyytämään ja myös antamaan anteeksi.

Tavoitteenamme on vahvistaa yksilön vahvuuksia, itsetuntoa ja myönteistä minäkuvaa kannustamalla häntä onnistumisissa. Näitä voivat olla koulussa tapahtuneet pienet ja suuret onnistumiset tai kodissamme yhdessä sovittujen asioiden noudattaminen.

Yhteisesti sovitut säännöt ja kehitystason mukaisesti sovitut pienet kotiaskareet auttavat lasta toimimaan sovitulla tavalla sekä myös kehittävät vastuuntuntoa ja oppimista. Näitä ovat mm. oman huoneen järjestäminen, roskien vientiä ym. Lasta kannustaen, positiivisella tuella näihin sitoutuen myös tämä tuo yhteisöllisyyttä ja kiinnittymistä perheeseen.

Lasta tuetaan omatoimisuuteen ja ohjataan hoitamaan omia asioita ikä- ja kehitystaso huomioiden.

Yhteisesti sovitut säännöt päivitetään aina tilanteen mukaisesti ja ne ovat jokaisella lapsella omassa huoneessa seinällä.

**2. Omavalvontasuunnitelman laatiminen, julkaiseminen sekä vastuunjako**

Omavalvontasuunnitelmasta vastaavat henkilöt Ira Hakala puh. 040-7029716 ja Jussi Hakala puh. 040-7666453. Omavalvontasuunnitelma päivitetään, jos toiminnassa tapahtuu palvelun laatuun tai asiakasturvallisuuteen vaikuttavia muutoksia. Muulloin omavalvontasuunnitelma päivitetään vuosittain.

Omavalvontasuunnitelma on nähtävissä Wanhalandian Kodissa kaikkien saatavilla sekä Wanhalandian Koti Oy:n nettisivuilla verkossa ja Socfinderissa. Omavalvontasuunnitelma on päivitetty 29.7.2025.

Verkkosivut: [wanhalandian Koti Oy](https://www.wanhalandian-koti-oy.com/)

# **3. Palveluyksikön omavalvonnan toteuttaminen ja menettelytavat**

## **3.1 Palvelujen jatkuvuuden, turvallisuuden ja laadun varmistaminen**

Palveluyksikön vastaava Ira Hakala vastaa palvelun laadusta. Perhekodin lomien aikana perhekodilla on työntekijöitä, joilla on sosiaali/kasvatus- ja ohjausalan perustutkinto/ammattitutkinto. Tarkoitus on pyrkiä käyttämään samoja työntekijöitä perhekodilla, jotta lapsilla olisi tuttu ja turvallinen olo perhekodin vanhempien lomien aikana. Myös näin saamme luotettavuutta työhön. Työntekijät perehdytetään hyvin ennen työvuoroihin tuloa. Jokaiselta työntekijältä tarkistetaan rikosrekisteri, tutkintotodistus. Työsopimuksen yhteydessä kirjataan ylös rikosrekisterin myöntämispäivämäärä. Työntekijä perehdytetään asiakastyöhön, asiakastietojen käsittelyyn, tietosuojaan sekä omavalvonnan toteuttamiseen.

**3.2 Asiakastyöhön osallistuvan perhekotivanhempien koulutus ja taustat**

Perhekoti on elokuun-25 aikana 5- paikkainen, perhekodissa henkilökunta on 3 aikuista. Perhekodissa työskentelee perhekodin vanhemmat Ira ja Jussi Hakala, jotka asuvat perhekodissa lasten kanssa 24/7 vrk. Sen lisäksi on yksi vakituinen työntekijä.

Ira on koulutukseltaan kehitysvammaohjaaja, artesaani ja amk-sosionomi sekä hänellä on lastentarhanopettajan pätevyys. Iralla on myös työkokemusta kodin ulkopuolella hoito-, ohjaus- kasvatusalalta yli17 v ajalta. Hän on ollut työssä mm. päiväkodeissa, päivätoiminnassa, pienryhmäkodeissa, asuntolassa sekä toiminut yksityisenä perhepäivähoitajana. Lisäksi Ira ja Jussi ovat käyneet yhdessä fas- oireyhtymään liittyvän koulutuksen sekä muita perhehoidon lakeihin liittyviä koulutuksia ja luentoja. Ira on myös suorittanut sosiaalityön perus- ja aineopinnot Jyväskylän yliopistossa. Nämä kaikki tukevat perhekodissa tehtävää laadukasta työtä.

Jussi ja Ira ovat käyneet yhdessä pitkäaikaiseen perhehoitoon valmentavan pride-kurssin jo v. 2001 sekä lyhytaikaiseen perhehoitoon valmentavan pride-kurssin v. 2017. Jussi on koulutukseltaan levyseppähitsaaja ja kokki. Kokin ammatista on paljon tukea perhekodissa, sillä Jussi on erityisen kiinnostunut muutenkin ruoanlaitosta ja kesäisin grillaamisesta ulkona. Lisäksi Jussi on kouluttautunut sekä ollut puolustusvoimilla työssä kriisinhallintayksikössä Nopean toiminnan joukoissa. Ira ja Jussi ovat toimineet sijaisvanhempina useille kymmenille lapsille sekä lyhyt- ja pitkäaikaisina sijaisvanhempina jo 20 v ajan. He ovat olleet myös lastensuojelun tukiperheenä 22 v ajan ennen perhekodin perustamista v. 2024. Kummallakin ovat hygieniapassit voimassa. Lisäkoulutuksia suoritetaan tarpeen mukaan. Jussi päivitti ensiapukoulutuksen 16.5.2024.

Perhekodin vanhemmat huolehtivat myös vapaistaan, jolloin perhekotiin tulee työntekijä/lomittaja hoitamaan lapsia vapaiden ajaksi. Lisäksi perhekodin vanhemmat sekä työntekijä käyvät säännöllisesti terveystarkastuksissa ja heillä on voimassa oleva sopimus työterveyshuollon kanssa sekä säännöllinen työnohjaus.

**4. Yhdenvertaisuuden, osallisuuden, asiakkaan aseman ja oikeuksien varmistaminen**

**4.1 Palvelutarpeen arviointi ja asiakassuunnitelmat**

Lapsen hoidon ja palveluntarve sekä sopivuus Wanhalandian Kotiin arvioidaan yhdessä lapsen lähiverkostoon kuuluvien tahojen kanssa sijoituksen alkamisen yhteydessä.

Asiakassuunnitelmapalavereissa ovat mukana lapsen huoltajat, lapsi ja lapsen asioista vastaava sosiaalityöntekijä sekä tarvittaessa muita yhteistyötahoihin kuuluvia henkilöitä, kuten esim. tulkkipalvelut.

Lain mukaan **asiakassuunnitelma** sisältää lapsen ja hänen perheen palveluiden sekä tuen tarpeet, myös olosuhteet ja asiat, joihin pyritään huostaanoton aikana vaikuttamaan. Tähän liittyen myös lapsen tarvitsemat palvelut ja mahdolliset tukitoimet, joilla tuen tarpeeseen pyritään vaikuttamaan. Tämän lisäksi asiakassuunnitelmaan kirjataan, miten toteutetaan lapsen yhteydenpitoa huoltajiin. Asiakassuunnitelma päivitetään vähintään kerran vuodessa tai tarpeen mukaan.

Perhekodissa laaditaan yhdessä sosiaalityöntekijän, lähiverkoston ja lapsen kanssa lasta **osallistava hoito-, ja kasvatussuunnitelma**. Tämä mahdollistaa tavoitteiden, keinojen ja palveluiden arvioimisen arjen käytännön tasolla. Suunnitelman tarkoitus on vastata perhekodissa lapsen hoidon ja palvelujen tarpeeseen lapsen yksilöllisten tavoitteiden mukaisesti. Osallistava hoito- ja kasvatussuunnitelma on tavoitteellinen ja yksilöllinen suunnitelma perhekodin arkeen ja voi täydentää lapselle tehtyä asiakassuunnitelmaa.

Asiakassuunnitelma tukee lapsen kasvua ja kehitystä. Tarkoituksena on pyrkiä löytämään arkielämään keinoja ja toimintatapoja, joiden avulla lasta voi eheyttää ja kuntouttaa kaikilla hyvinvoinnin eri osa-alueilla.

Lasta kannustetaan osallistumaan kaikkia häntä koskeviin asioihin sekä neuvotteluihin. Suunnitelmaan osallistuminen motivoi, lapsi tulee kuulluksi sekä hän voi sitoutua paremmin tavoitteisiin sekä pyrkiä saavuttamaan yhdessä sovittuja asioita.

Tavoitteellisella työskentelyllä pyritään löytämään tapoja ja keinoja, miten tukea lapsen kasvua ja kehitystä, elämänlaatua sekä hänen elämänhallintaansa. Sillä voidaan myös lisätä lapsen osallisuutta sekä vahvistaa lapsen itsetuntoa, minäkuvaa, psyykettä sekä kokonaisvaltaisesti moniammatillisen tiimin voimin. Hoito- ja kasvatussuunnitelma tulee päivittää säännöllisesti, jotta tavoitteet tukevat lapsen etua sekä tuen tarpeet ovat ajan tasalla.

**4.2 Lapsen kohtelu ja itsemääräämisoikeus**

Huolehdimme, että perhekodissa kaikkia kohdellaan tasavertaisesti, oikeudenmukaisesti sekä kunnioittavasti. Mikäli tässä havaitaan ongelmia, kuten epäasiallinen tai loukkaava kohtelu, niin asiaan puututaan heti erityisellä vakavuudella. Lapselle annetaan aina mahdollisuus tulla kuulluksi. Tässä huomioimme myös lapsen yksityisyydensuojan.

Perhekodissamme jokainen on ainutkertainen yksilö, jolla on oma tausta, toiveet, pelot, haaveet ja tuen tarpeet. Perhekodissa kannustetaan kertomaan asioitaan läsnä olevalle aikuiselle. Mikäli lapsella on eri kieli, niin huomioimme tämän aina asioiden hoidossa varmistamalla tulkin saamisen.

Jokaisella lapsella on perhekodissa oma yksityisyys sekä oma huone. Toisten huoneisiin ei saa mennä ilman lupaa. Lasta kasvatetaan huolehtimaan omasta huoneesta sekä hänen tavaroistaan ikä- ja kehitystaso huomioiden. Lastan kannustetaan mielipiteen kertomiseen, toiveisiin ja löytämään mieltymyksensä mukainen harrastus.

Lasta kannustetaan ystävyyssuhteisiin, tuomaan kavereita kylään ja myös lapsi voi käydä sovitusti kavereilla kylässä.

Aikuisen tuki, ohjaus ja läsnäolo tarjoavat turvallisen ilmapiirin, jossa on turvallista ja lupa olla oma itsensä. Turvallisessa kasvuympäristössä on yhteisesti lasten kanssa sovitut säännöt ja rajat, joten niihin on silloin lapset helpompi myös sitoutua.

Wanhalandian Kodissa ei käytetä rajoitustoimenpiteitä, ainoastaan tarvittaessa on yhteydenpidon rajoitus, jonka sosiaalityöntekijä voi määrätä tarvittaessa määräajaksi. Kun tarvetta rajoitukselle ei enää ole, rajoitustoimenpide lopetetaan välittömästi.

**4.3 Lapsen oikeusturva**

Jokaisella lapsella on oikeus laadukkaaseen sosiaalihuoltoon sekä hyvään kohteluun ilman syrjintää. Lasta tulee kohdella kunnioittavasti hänen yksityisyyttään, kulttuuriaan, uskontoaan kunnioittaen.

Mikäli havaitsee epäkohtia, ensisijainen tapa selvittää ongelmat ovat kertoa perhekodin vastaavalle, Ira Hakalalle tai Jussi Hakalalle näistä epäkohdista. Mikäli asia ei näin selviä, voi olla yhteydessä alueen potilasasiavastaavaan, jolta saa neuvoa asian käsittelyssä. Hän voi neuvoa julkisen ja yksityisen sosiaalihuollon asiakasta asiakaslain soveltamiseen liittyvissä kysymyksissä, avustaa tarvittaessa asiakasta muistutuksen tekemisessä, tiedottaa asiakkaan oikeuksista sekä toimia mahdollisena sovittelijana asiakkaan ja palvelun tuottajan välillä. Potilasasiavastaavan tehtävä on neuvoa-antava, joten hän ei tee päätöksiä.

Potilasasiavastaavan puh. 03 819 2504 ma, ti, to klo 9–12 ja ke klo 9–15. Sosiaali- ja potilasasiavastaavat tavoittaa asiavastaavat@paijatha.fi.

Muistutuksiin reagoidaan kuukauden sisällä toiminnan laadun parantamiseksi.

**4.4 Lapsen osallisuus**

Lapsen osallisuus on keskeistä perhekodin toiminnassa ja suunnittelussa. Ajoittain pidämme keskustelutuokion, jossa mietimme toiveruokia, yhteistä ohjelmaa sekä käymme läpi perhekodin sääntöjä ja toimintatapoja. Kannustamme lasta myös tunnetyöskentelyyn, luontevaan olemiseen, osallisuuteen kertomalla asioistaan ja toiveistaan. Lasta kuunnellaan, arvostetaan ja ollaan läsnä. Olemme kiinnostuneita hänelle tärkeistä asioista ja toiveista. Pidämme tärkeänä myös lapsen mieltä painaviin asioihin puuttumisen ja keskustelun merkityksen. Tärkeää on, että lapsi kokee tulleensa kuulluksi ja nähdyksi.

Toiminnassa kannustetaan osallistumaan yhteisiin ulkoiluihin ja retkiin. Yhdessä tekemisen kautta on luontevaa saada luottamusta rakennettua sekä mahdollistaa lapsen ja perheen muiden jäsenten vuorovaikutussuhteen toimivuutta. Näin saa myös kokea olevansa merkityksellinen osa yhteisöä.

Päivittäin keskustelemme päivän kulusta, jo menneestä päivästä ja mitä tapahtuu tänään ja tällä viikolla. Keskustelujen ja havaintojen kautta tarvittaessa teemme muutoksia arkeen, jos huomaamme jossakin asiassa kehittämis- tai muutostarpeen.

**4.5 Monialainen yhteistyö eri viranomaisten kanssa**

Yhteistyöstä muiden tahojen kanssa sovitaan asiakassuunnitelmassa. Siinä sovitaan myös tiedonsiirtoon liittyvät asiat. Yhteistyötä tehdään avoimesti verkoston, kuten koulun, päiväkodin, terapeuttien, lääkäreiden, sosiaalityöntekijöiden ja huoltajien kanssa.

Yhteistyötä hoidetaan eri viranomaisten kanssa sähköpostilla, puhelimitse, kirjein, palaverein tai teams-palaverein. Sähköpostit ovat salattuja tai niissä ei käytetä nimitunnisteita. Wilma-järjestelmää käytetään mm. koulun kanssa asioinnissa. Myös tulkkipalvelut ovat tarvittaessa käytössä.

**5. Palvelun sisällön omavalvonta**

**5.1 Kasvun, kehityksen ja kuntoutuksen turvaaminen**

Perhekodissa yhteisesti sovitut säännöt, tavat ja rutiinit tuovat turvaa arkeen sekä luovat kasvuympäristön, jossa lapsen eheytyminen on mahdollista.

Hyvinvointia edistäviä tekijöitä ovat myös se, että perhekodissa on kannustava ja yksilöllisesti huomioivat henkilökunta, perhekodin vanhemmat sekä sijaiset. Jokainen lapsi kohdataan ikä- ja kehitystasoisesti yksilönä huomioiden mahdolliset rajoitteet, pyrkien löytämään lapsen vahvuudet sekä näitä vahvuuksia vahvistaen. Jokaisella lapsella on yksilölliset tavat, tavoitteet sekä keinot, joissa tuetaan tavoitteisiin pääsyä. Arki on säännöllistä, toistuvaa, ennakoitavissa. Tämä tuo turvaa ja pysyvyyden tunnetta.

Yhteisöllinen, turvallinen perheyhteisö, jossa harjoitellaan vastuuntuntoa, toisten huomioimista, tunnetaitoja, vuorovaikutustaitoja, käyttäytymissääntöjä, omien mielipiteiden kertomista sekä pienien kodin arkiaskareiden tekemistä sovitusti. Nämä tukevat lapsen hyvinvointia sekä vahvistavat kasvua tasapainoiseksi ihmiseksi.

Turvallisen ympäristön lisäksi pidämme tärkeinä tukea lapselle tärkeitä ihmissuhteita ja tuemme tässä tarpeen mukaisesti. Tuemme lasta koulunkäynnissä ja olemme tiiviissä yhteistyössä lasten eri yhteistyötahojen kanssa, myös terveydenhuolto ja mahdolliset terapeutit. Pidämme tärkeänä luonnollista liikkumista lapsen kasvun ja kehityksen tukemisessa ja kannustammekin paljon ulkoilemaan ja liikkumaan. Tuemme lasta hänen kiinnostuksensa kohteissa, jotta hän löytäisi mieltymyksen mukaisen harrastuksen ja löytäisi ystävyyssuhteita.

**5.2 Ravitsemus ja hygieniakäytännöt**

Perhekodissamme on säännölliset ruokailut, jossa ohjataan lapsia terveelliseen ja monipuoliseen ravitsemukseen. Pyrimme, että mahdollisimman usein perhekodissa ruokailtaisiin yhtä aikaa. Aikuiset vastaavat ruokailusta, mutta lapsella on mahdollista osallistua myös ruoanlaittoon tai keittiötöihin kiinnostuksensa, ikä- ja kehitystasonsa mukaisesti. Perhekodissamme on myös käytössä kiertävä 6vk:n ruokalista, jossa on myös huomioitu lasten toiveruokia.

Perhekodin pyykki- ja vaatehuollosta vastaavat perhekodin vanhemmat. Pyykkihuoltoa varten on pienille lapsille pyykkikori kodinhoitohuoneessa, kouluikäisillä lapsilla on oma pyykkikori huoneessaan. Hygienian hoidossa ohjaamme ja neuvomme, sekä pidämme tärkeänä käsien pesua aina kotiin tultaessa sekä ennen ruokailua. Keittiön ja yleisten tilojen ylläpitosiivous on päivittäin. Kerran viikossa on lasten huoneiden ja koko kodin siivous, jossa lapset osallistuvat ikä- ja kehitystasonsa mukaisesti siivoukseen. Henkilökohtaisessa hygienianhoidossa lasta ohjataan ja tuetaan tarpeen mukaisesti. Huomioimme lapsen yksilöllisen ruoan, kuten allergiat. Huomioimme myös sen, mikäli lapsella on uskonnon tai kulttuurin mukainen ruokavalio.

Epidemiatilanteissa tehostetaan siivousta.

**5.3 Pyykki- ja vaatehuolto**

Perhekodin pyykki- ja vaatehuollosta vastaavat perhekodin vanhemmat. Pyykkihuoltoa varten on pienille lapsille pyykkikori kodinhoitohuoneessa, kouluikäisillä lapsilla on oma pyykkikori huoneessaan. Lapset osallistuvat pyykkihuoltoon ikä- ja kehitystasonsa mukaisesti ohjatusti laittamalla likaiset pyykit omaan pyykkikoriinsa tai tuomalla pyykkikorinsa kodinhoitohuoneeseen, jossa pesemme pyykit. Ohjaamme lasta iän ja tarpeiden mukaisesti vaatehuollossa sekä vaatteiden valinnassa, jotta jokaisella lapsella olisi asialliset säänmukaiset vaatteet päiväkodissa tai koulussa tai liikuntavaatteiden ottaminen kouluun.

**5.4 Perhekodin tilat ja piha**

Perhekodissa on alakerrassa 4mh, joista yksi on perhekodin vanhemmilla käytössä. Lisäksi yläkerrassa on 3mh ja wc/suihku. Alakerrassa on myös keittiö, olohuone, ruokatila, kodinhoitohuone, wc, sauna, pesuhuone, josta pääsee terassille.

Terassilla on kesäisin grilli ja puutarhakalusteet. Terassilta on kulku myös kesähuoneeseen sekä talviasuttavaan aittaan. Terassin yhteydessä on myös poreilla toimiva puupalju, jota välillä lämmitetään. Pihassa on autokatos, autotalli, pihasauna sekä leikkimökki, keinut, hiekkalaatikko ja grillikota. Pienessä Nalle Puh-metsässä on ulkogrillailupaikka.

Piha on lähes hehtaarin kokoinen ja siellä on omenapuita, trampoliini, kasvihuone sekä jalkapallomaalit ja nurmikkokenttä pallopeleille. Pihassa on myös iso aidattu alue perheen koirille, Halille ja Bellalle.

**5.5 Terveyden- ja sairaudenhoito sekä hammashoito**

Sijoituksen alkaessa lapsen terveydentila tarkastetaan lääkärissä. Käytössä ovat Hollolassa Sote-keskus terveydenhoidon peruspalvelut sekä hammashoito. Erikoissairaanhoito on Päijät-Hämeen keskussairaalassa Lahdessa. Kouluissa on myös käytössä terveydenhoitajan palvelut sekä säännölliset tarkastukset, myös suun hoidon hammastarkastukset sekä kouluterveydenhuollon tarkastukset. Lastenpsykiatrian poliklinikka on Lahdessa.

**5.6 Lääkehoito**

Lääkkeitä säilytetään perhekodissa lukollisessa lääkekaapissa, johon on koodilukot ja lukkojen koodit ovat tiedossa vain perhekodin työntekijöillä. Lääkärin ohjeen mukaisesti annetaan lapselle reseptilääkkeet. Dosettiin jaetaan lääkkeet, jotka ovat säännöllisesti käytössä olevia lääkkeitä. Jokaisella lapsella on oma lääkekori lääkekaapissa, jossa säilytetään myös lääkärin määräämät tarvittavat lääkkeet lapselle. Näitä ovat myös vitamiinit, kuten d-vitamiini. Ira on lääkehoidon vastaava.

Perhekodille on laadittu lääkehoitosuunnitelma, josta vastaa Ira Hakala. Lääkehoitosuunnitelma on lääkärin hyväksymä sekä allekirjoittama. Lääkehoitosuunnitelma päivitetään tarvittaessa, vähintään kerran vuodessa.

Perhekodilla on myös nimetty lääkehoidosta vastaava sairaanhoitaja xxx, joka vastaa käytännön toteuttamisesta lääkehoidossa. Hänet tavoittaa työnumerosta puh. 044-7272774. Hän on myös varmistanut Ira lääkehoidon osaamisen käytännössä, kuten lääkkeiden säilyttäminen ja jaon dosettiin. Ira on suorittanut lääkehoidon teorian ja lääkelaskenta kurssit ja kokeet ja Jussi on niitä nyt suorittamassa.

**6. Havaittujen puutteiden, epäkohtien käsittely sekä toiminnan kehittäminen**

**6.1 Asiakirjat ja tietosuojavastaava**

Lasten asiakirjat säilytetään erillisessä lukollisessa kaapissa. Jokaisella lapsella on oma kansio. Avainkoodi kaapin lukkoon on vain perhekodin henkilökunnalla. Lasten raportit ja kirjaukset tapahtuvat sähköisesti Nappula-sovelluksen kautta. Sijoituksen päätyttyä perhekoti luovuttaa lasta koskevat asiakirjat sosiaalitoimelle. Näistä sovitaan tarkemmin sosiaalityöntekijän kanssa. Myös Nappula-sovelluksesta sijoituksen päätyttyä hävitetään kaikki lapsen tiedot.

Perhekodissa on tietosuojavastaava Jussi Hakala. Hän on perhekodin työntekijä ja perhekotivanhempi. Puh. [0407666453/hakalajussi@icloud.com](mailto:0407666453/hakalajussi@icloud.com)

**6.2** **Terveydensuojelulain ja pelastuslain mukainen omavalvonta**

Perhekodilla kiinnitetään erityistä huomiota lasten turvallisuuteen. Turvallisuustekijät huomioidaan myös yksilöllisesti jokaisen lapsen kohdalla. Palo- ja pelastusviranomaiset ovat hyväksyneet perhekodin poistumisturvallisuussuunnitelman sekä pelastussuunnitelman.

Verisuren palojärjestelmässä hälytyksen tullessa jokainen palohälytin hälyttää merkkiäänellä kaikissa huoneissa. Lisäksi soitto tulee perhekodin vanhemmille ja hälytys menee myös suoraan Verisurelle, josta otetaan puheyhteys kotiimme, jotta voidaan arvioida hälytyksen syy ja lähettää tarvittaessa oikeanlaista apua. Hälytyksen saa katkaistua salasanalla tai avaimenperällä pääeteisen seinässä olevasta laitteesta.

Palohälyttimet ovat jokaisessa makuuhuoneessa ja hälyttimien pattereista tulee ilmoitus, kun ne ovat vaihdettavissa. Palo- ja pelastusviranomainen on hyväksynyt hälytysjärjestelmän. Sammutusvälineet tarkastetaan joka vuosi sekä tehdään myös vuosittain palotarkastus. Palo- ja pelastustarkastus on tehty kotiimme 26.6.2024, samalla tarkistettiin tarvittavat muutokset uuden avaamamme 5. asiakaspaikan johdosta. Yläkertaan laitettu lisäksi sähköverkkoon kytketyt palovaroittimet.

Perhekodissa on myös nuohous on kerran vuodessa, viimeksi joulukuussa-24.

Kummassakin kerroksessa on alkusammutusvälineinä tarkastetut käsisammuttimet ja alakerran keittiössä asianmukaisesti sammutuspeite seinällä.

Terveydensuojelulain 2§ mukaan toiminnanharjoittajan tulee tunnistaa riskit, jotka aiheuttavat terveyshaittaa sekä ehkäistä niiden syntymistä. Perhekodissa sisäilman lämpötilaa ja kosteutta seurataan Verisuren huonekohtaisilla palohälyttimillä, jotka ilmaisevat myös näitä asioita. Perhekodissa on lämmitysmuotona turvallinen maalämpö, jossa lämpötila on asetusten mukaisesti säädelty. Sen lisäksi maalämmössä on sähkövastukset kovien pakkasten varalle. Kodissa suoritetaan päivittäin yleinen siivous, kuten roskien vienti, keittiön siistiminen sekä wc:n siistiminen tarpeen mukaan. Viikkosiivouksien yhteydessä pestään pyyhkeet ja siivotaan huoneet tarkemmin.

Pelastusviranomaisen sekä terveydensuojeluviranomaisen mukaan talossa on hyvä sisäilma. Kodissa on 2x varaava takka/ leivinuuni sekä ilmalämpöpumppu, jossa on lämmitys ja viilennys. Wc:ssä alakerrassa sekä yläkerran wc/suihkussa on sähköllä toimivat tuuletin, jotta ilma vaihtuu ja kuivuu nopeammin suihkun jälkeen. Yläkerran tuuletin on säädetty kosteuden mukaan toimimaan. Kodissa on kunnallinen vesi- ja viemäritekniikka.

Teemme yhteistyötä asiakasturvallisuudesta vastaavien viranomaisten kanssa ja toimimme määräysten ja säädösten mukaisesti, sekä olemme tarpeen vaatiessa yhteydessä viranomaisiin lisätietojen saamiseksi.

Päijät-Hämeen ympäristöterveyden tarkastuslausunnon mukaisesti 3.5.2024 terveydensuojeluviranomaisella ei ole huomautettavaa tilojen soveltuvuudesta ammatilliseen perhekotikäyttöön. Talon rakenteet, pintamateriaalit ovat ehjiä, siistejä ja toimintaan soveltuvia.

Poistumisturvallisuusselvitys on päivitettävä vähintään 3 vuoden välein ja toimitettava se pelastusviranomaisille arviointia varten. (Pelastuslaki 379/2011 19§). Arviointia suoritetaan myös palotarkastusten yhteydessä sekä muutoin, mikäli siihen on aihetta.

**6.3 Riskienhallinta ja epäkohtien tunnistaminen**

Perhekodin vanhemmat perhehoitotyötä jo 20 v tehneenä tietävät monia riskejä ja epäkohtia, joita voi tulla eteen elämässä. Elämässä voi olla vaaratilanteita ja riskejä monessakin kohtaa arjessa. Näihin on varauduttu eritavoin ja tilanteita on ennakoitu tarpeen vaatimalla tavalla. Jos perhekodissa ilmenee epäkohta, riski tai niiden uhka, niin mahdollisiin epäkohtiin puututaan asiaan kuuluvalla vakaudella sekä ne käsitellään asianmukaisella tavalla ja tiedotetaan asiasta tarpeen tiedon tarvitseville tahoille. Tiedonsiirto tehdään puhelimitse, sähköpostilla (suojatulla) sekä asia kirjataan Nappula-järjestelmään sen lapsen kohdalle, jota asia koskee.

**6.4 Riskien hallinnan korjaavat toimenpiteet**

Havaitut epäkohdat korjataan välittömästi ja selvitämme syyn, jotta sama asia ei tapahtuisi uudelleen. Riskitilanteet käydään läpi myös yhdessä lasten ja tarvittaessa heidän huoltajien sekä lapsen asioista vastaavan sosiaalityöntekijän kanssa.

Olemme kertoneet työntekijöillemme, että heillä on myös (Laki sosiaali- ja terveydenhuollon valvonnasta 741/2023 29§) ilmoitusvelvollisuus mikäli he havaitsevat asiakasturvallisuudessa vakavan vaaratapahtuman tai epäkohdan.

Kannustamme kertomaan huomaamista epäkohdista sekä kerromme, mihin voi ilmoittaa tai mistä kysyä mahdollisista epäkohdista. Näitä ovat ensisijaisesti perhekodin vanhemmat ja lapsen asioista vastaava sosiaalityöntekijä. Mutta myös potilasasiavastaava, aluehallintovirasto tai EOA (eduskunnan oikeusasiamies).

Perhekodin vanhemmat ovat kokeneita ammattilaisia, jotka ymmärtävät ja hyväksyvät sen, että jokaisesta mahdollisesta epäkohdasta, virheestä voi myös oppia. He ovat sitoutuneita ja tekevät parhaansa, jotta perhekodissa palvelut olisivat mahdollisimman laadukkaita ja sijoitettujen lasten turvallista asua ja elää perhekodissa

### **7. Valmius- ja jatkuvuudenhallinta**

### 7.1 Valmius- ja jatkuvuudenhallintasuunnitelma

### Varautumisen- ja jatkuvuudenhallinnan toimintamallissa riskienhallinnassa ennaltaehkäisyä, valmiutta, vastaamista ja palautumista kutsutaan PPRR-malliksi. (Prevention, Preparednes, Response, Recovery).Riskienhallinnassa perhekodissa pyritään tunnistamaan mahdolliset riskit, uhat tai niiden mahdollisuudet, tunnistaa niitä sekä löytää toimivat hallintakeinot niiden ennaltaehkäisyyn ja toimenpiteet riskeihin vastaamiseen.

Sosiaalihuollossa riskejä voi olla ruokatarvikkeiden, veden, sähkön saatavuushäiriöt, henkilöstöön tai asiakkaisiin liittyvät uhkatilanteet tai vaarat ja turvallisuuskulttuuriin liittyvät riskitekijät.

**Riskit Riskin arviointi Ehkäisy/hallintakeinot**

**ja vaikutus**

*Epidemia Vaikeus saada ruokaa, lääkkeitä Varaudutaan kotivaralla,*

*eristys, sairastuvuus laaja lääkkeitä hankittu valmiiksi, juomaveden*

*puhdistuslaite*

*Tulipalo Suuri riski, henkeä uhkaava Tehty pelastus, -ja poistumissuunnitelma,*

*Verisure- hälytysjärjestelmä*

*Sairaskohtaus, tapaturma Henkeä uhkaava Ensiapukoulutukset*

*ja niiden päivitys,*

*Kylmägeeli, ensiapupakkaus*

*Sähkökatko Lämmitys, ruoanlaitto, hygienia Ruoanlaitto; varauduttu polttopuut*

*grilli, kota, kaasugrilli, puuhella, kynttilät, taskulamppu, tulitikut*

*Sää ääri-ilmiöt Talon päälle kaatuu puu tmv. Kaadettu huonokuntoiset puut talon läheltä, mönkijä*

*auraukseen, ilmalämpöpumppu*

*kesällä viilennys*

*Tietoliikenteen Informaatio katkos Patteriradio tiedotuksiin,*

*häiriötilanne Viruksentorjuntaohjelmat,*

*Nappula-järjestelmässä oma*

*tietoturva*

*Jäteveden ja viemärit ei toimi Ulko- -wc käyttöön*

*jätehuollon katko Perhekodissa biojäte*

*kompostori, jätteille*

*tilapäinen säilytyspaikka*

*Väkivallan uhka Henkilökuntaan tai lapsiin Keskusteltu etukäteen*

*kohdistuva väkivalta toimintatavoista; poistua*

*rauhallisesti, hälyttää tai pyytää*

*lähellä olevalta apua, 112*

*numeroon soiton harjoittelu*

Riskeinä voidaan nähdä myös informaatiovaikuttaminen, somen tai median kautta tapahtuvat asiat. Jos tietoliikenteenhäiriö tulisi, on varhaisessa vaiheessa olennaista turvata tiedonkulku häiriötilanteissa tai niiden uhkassa. Jokaisen perhekodin asukkaan välillä tulee tiedonkulku turvata ja kyetä hoitamaan viestintä häiriötilanteissa. Tässä käytetään puhelinta, viestejä, jos netti ei toimi. Tai yhteisesti sovittua kokoontumispaikkaa.

Wanhalandian Kodissa on elintarvikkeiden saannin häiriötilanteeseen varauduttu niin, että on hankittu kotivaraa. Kotivara sisältää tavallisia ruokia, jotka säilyvät pidempään. Näitä ovat kuivaruoat, pastoja, riisejä, makaronia, säilykkeitä, sokeria ja suolaa ym. Lisäksi on hankittu yöpymisvälineitä, kuten makuupusseja.

Lääkkeiden saatavuudesta on huolehdittu hankkimalla lääkekaappiin perustarpeet, kuten päänsärkylääkkeet, laastarit, desinfiointi ym. tarvikkeita. Myös hiilitabletteja haitallisten aineiden varalta sekä allergialääkkeitä käsikauppatarvikkeena.

Mikäli perhekodissa tapahtuu tapaturma, niin vanhemmat hallitsevat ensiavun ja huolehtivat ensiapukurssien päivittämisestä. Kylmägeeliä on pakkasessa revähdyksiin sekä palovammoihin ensihoidoksi. Myös kyypakkaus on valmiina.

Kasvatuskulttuuriin kuuluu toisesta välittäminen ja yhteisöllisyys, joka auttaa myös kaikessa varautumisessa ja selviytymisessä. Lapsille on myös neuvottu kertomaan herkästi aikuiselle, mikäli havaitsee itsessään tai toisessa perheenjäsenessä jotakin poikkeavaa.

### Häiriötilanteen päättymisen jälkeen on hyvä aina arvioida tilanne, sen ennakointi, toiminta ja organisointi sekä asian käsittely. Mikäli havaitaan asioita, joita olisi voinut tehdä toisin tai ennakoimisella välttää tapahtumasta, voidaan muuttaa toimintatapoja. Opetellaan sijoitettujen lasten kanssa hätänumeroon 112- soittaminen sekä hätätilanteissa toiminta.

Perhekotiin on tehty valmius- ja jatkuvuudenhallintasuunnitelma. Palveluyksikön valmius- ja jatkuvuudenhallintasuunnitelman vastaava henkilö on Jussi Hakala. Hän on perhekotivanhempi/ohjaaja puh. 0407666453/hakalajussi@icloud.com.

* 1. **Lääkinnälliset laitteet, huolto ja turvallisuus**

Wanhalandian Kodissa lääkinnällisten laitteiden vastuuhenkilö on Jussi Hakala Perhekotivanhempi. Puh. [0407666564/Hakalajussi@icloud.com](mailto:0407666564/Hakalajussi@icloud.com).

Perhekodissa on tehty 18.1.2025 oma kaavake lääkinnällisistä laitteista sekä niiden huollosta ja korostettu käyttöohjeiden noudattamista. Käyttöohjeissa kerrotaan laitteen huollosta, säilytyksestä, käyttötarkoituksesta sekä sen turvallisesta käytöstä. Noudatamme CE-merkittyjen lääkinnällisten laitteiden ohjeita huollon sekä turvallisen käytön suhteen.

Lääkinnällisiä laitteita perhekodissamme on mm. laastarit, kuumemittari, kylmägeeli, desinfektio, suojamaski ym.

Vaaratilanneilmoitusmenettely on olennainen laiteturvallisuutta edistävä tekijä ja sen tarkoituksena on mahdollistaa nopea ja tehokas reagointi laitteisiin liittyviin ongelmiin. Vaaratilanneilmoitusmenettely on lakisääteinen velvoite. Wanhalandian Kodissa on tulostettu versio Vaaratilanneilmoituslomakkeesta, jossa on ohjeet sen täyttämiseen. Tämä vaaratilanneilmoituslomake lähetetään täyttämisen jälkeen Fimeaan. E-maililla [laitevaarat@fimea.fi](mailto:laitevaarat@fimea.fi) tai Fimean kirjaamo, PL 55, 00034 Fimea.

**8. Palautetiedon hankkiminen ja huomioiminen toiminnan kehittämisessä**

Valviran määräys edellyttää keräämään säännöllistä palautetta ja hyödyntämään sitä laadun ja omavalvonnan kehittämisessä. Kerran vuodessa tai sijoituksen päättyessä otamme vastaan palautetta laadun ja turvallisuuden kehittämiseksi sähköpostitse yhteistyötahoiltamme erillisellä palaute kyselyllä.

# Hollolassa 29.7 .2025

Wanhalandian Koti Oy Wanhalandian Koti Oy

Vastaava/perhekotivanhempi ohjaaja/perhekotivanhempi

Ira Hakala Jussi Hakala

Wanhalandian Kodin päivitetyn omavalvontasuunnitelman muutokset 20.1.2025.

Päivityksessä muutettiin omavalvontasuunnitelman pohja uudelle Valviran määrittämälle pohjalle, joka on tullut 10/2024 voimaan. Tämän johdosta on lisätty omavalvontasuunnitelmaan mahdollisia riskejä sekä niiden uhkia ja kirjattu näitä erikseen suunnitelmaan. Kerrottu valmius- ja jatkuvuudenhallintasuunnitelmasta, joka perhekodilla on jo aiemmin täytetty. Siihen on jo kirjattu aiemmin riskejä, niiden uhkia ja riskien hallintakeinoja. Nyt siirsimme jo aiemmin miettimämme riskit valmius- ja jatkuvuudenhallintasuunnitelmasta omavalvontasuunnitelmaan. Valmius- ja jatkuvuudenhallintasuunnitelman vastaava on Jussi Hakala, joten tämä tieto lisättiin nyt myös omavalvontasuunnitelmaan.

Lisätty omavalvontasuunnitelmaan lääkehoidosta vastaavan henkilön sairaanhoitaja xxx numero, josta hänet tavoittaa tarvittaessa.

Lisätty tietoturvavastaavan Jussi Hakalan yhteystiedot omavalvontasuunnitelmaan.

Tutustuttu myös lääkinnällisiin laitteisiin tarkemmin, niiden turvalliseen käyttöön sekä huoltoon Fimean sivuilta. Tutustuttu myös lääkinnällisten laitteiden vaaratilanteista ilmoittamiseen ja kirjattu nämä omavalvontasuunnitelmaan. Otettu käyttöön itselaatima kysely yhteistyötahoiltamme laadun kehittämiseksi, jonka lähetämme yhteistyötahoillemme sijoituksen loputtua tai kerran vuodessa.

20.1.2025 Hollolassa

Ira Hakala Jussi Hakala

Wanhalandian Koti Oy Wanhalandian Koti Oy

Päivitetty omavalvontasuunnitelma 29.7.2025

Lisätty tieto tulevasta 5. asiakaspaikasta ja siihen liittyvistä asioista.

Näitä ovat yhden vakituisen työntekijän lisääminen ja sähköverkkoon kytketyt palohälyttimet yläkertaan asiakaspaikan lisäyksen johdosta Verisuren palohälyttimien lisäksi.

Kerrottu myös 26.6.25 palotarkastuksen käynnistä ja tarkastuksesta.

29.7.2025

Ira Hakala Jussi Hakala

Wanhalandian Koti Oy Wanhalandian Koti Oy